DUVI. Diario da Universidade de Vigo - 54 medidas para facer de Pontevedra un campus máis verde\nCoa Semana Europea da Mobilidade comeza a implantarse o terceiro plan de acción do Green Campus\n54 medidas para facer de Pontevedra un campus máis verde\nDo 19 ao 21 de setembro, desenvolveranse diferentes actividades arredor do vial central, pechado ao tráfico\nDesde finais de 2015, ondea en Pontevedra a bandeira verde coa que a FEE recoñece o labor de educación e xestión ambiental de campus e facultades. Unha bandeira que é o resultado das múltiples accións desenvolvidas nos últimos anos ao abeiro do proxecto Green Campus, que neste novo curso continúa o seu labor de concienciación coa implantación do seu terceiro plan de acción. 54 medidas, vinculadas a oito obxectivos estratéxicos, integran un documento realizado segundo “criterios pragmáticos e realistas”, como sinala o director da Área de Planificación, Celso Cancela. Entre elas figuran accións como a conmemoración da Semana Europea da Mobilidade, coa que entre o martes 19 e o xoves 21 porase inicio á implantación do documento.\nO campus de Pontevedra implanta este curso o terceiro plan de acción do Green Campus\nA Semana Europea da Mobilidade conmemórase do 19 ao 21 de setembro\nReunión do comité ambiental do campus\nDesde finais de 2015, ondea en Pontevedra a bandeira verde coa que a Foundation for Environmental Education, a través da asociación ADEAC, recoñece o labor de educación e xestión ambiental de campus e facultades. Unha bandeira que é o resultado das múltiples accións desenvolvidas nos últimos anos ao abeiro do proxecto Green Campus, que neste novo curso continúa o seu labor de concienciación da comunidade universitaria coa implantación do seu terceiro plan de acción. 54 medidas, vinculadas a oito obxectivos estratéxicos, integran un documento realizado segundo “criterios pragmáticos e realistas”, como sinala o director da Área de Planificación do campus, Celso Cancela. Entre elas figuran accións como a conmemoración da Semana Europea da Mobilidade, coa que entre o martes 19 e o xoves 21 porase inicio á implantación do documento, coa celebración dunha serie de actividades na contorna do carril central do campus, que permanecerá pechado ao tráfico a vindeira semana.\n“O plan de acción é un documento guía para seguir mantendo este selo de calidade”, salienta o vicerreitor Juan Manuel Corbacho dun texto que parte da ecoauditoría coa que arrincou o proxecto que converteu ao campus no primeiro de España con bandeira verde. Coas achegas das diferentes facultades e escolas, o documento propón cada ano novas accións así como o mantemento daquelas que requiren unha continuidade ou que non puideron ser completadas no período previsto. “Trátase de medidas que pretenden involucrar a todos os membros da comunidade universitaria, pero non só a que participen nas actividades, senón tamén a facelos cada vez máis conscientes de que poden contribuír a unha contorna medioambiental máis sostible na súa vida diaria”, engade o vicerreitor.\nPropostas lúdicas en lugar de coches\nA mellora da mobilidade e accesibilidade é un dos oito obxectivos que guían este plan e no que se encadran accións como a Semana Europea da Mobilidade. Entre luns e venres, pecharase ao tráfico o treito do carril central que comprende do aparcamento situado á dereita de CCSS e da Comunicación e a rotonda situada fronte a CC da Educación e do Deporte, ambos abertos ao tráfico, e entre martes e xoves, en horario de 13.00 a 16.00 horas, desenvolveranse unha serie de actividades que sirven como mostra “do uso que se lle pode dar a un espazo coma este cando non hai coches”, sinala Cancela. Actividades como un circuíto con medios de transporte sostibles como os segway, as Green Bubbles, unha piscina que percorrer dentro dunha burbulla, e a realización dun mural con material de refugallo. Ademais, o xoves terá lugar unha sesión de actividade física ao aire libre e ao longo dos tres días instalaranse uns stands informativos sobre seguridade viaria, voluntariado e ocio nocturno, coa colaboración da Dirección General de Tráfico e das direccións xerais de Xuventude, Participación e Voluntariado e Saúde Pública da Xunta.\nFomento de medios de transporte alternativos\nEn relación a este obxectivo, no plan de acción contémplanse tamén outra serie de actuacións relativas á mellora de accesibilidade ou ao fomento de modos de transporte alternativos, como a posta en marcha nas próximas semanas dun sistema de préstamo na plataforma Deporxest das bicicletas doadas polo Concello á institución académica. Trala súa aprobación en Consello de Goberno da súa normativa, este sistema de préstamo permitirá a calquera membro da comunidade universitaria facer uso de 14 bicicletas de forma gratuíta, previo depósito dunha fianza de 30 euros.\nO gas natural chega a EE Forestal\nA optimización do consumo de auga e enerxía e a redución na xeración de residuos son outros dos eixos dun plan de acción que recolle medidas como campañas informativas ou o deseño e construción, na EE Forestal, duns colectores de madeira para e pilas e baterías. Nesta área enmárcase tamén a instalación duns depósitos para a recollida do residuos nos taller de pintuarde Belas Artes, así como continuar coa implantación do gas natural no campus na EE Forestal, completando así, á falta da Escola Infantil, a substitución de gasóleo por un combustible “que ademais dunha menor repercusión no medio ambiente, está a producir aforros substanciais nos centros nos que leva funcionando máis tempo”, apunta Cancela.\nNo relativo ao correcto tratamento e xestión dos residuos de aparellos eléctricos e electrónicos (RAEE), o documento contempla a celebración de tres novas semanas de recollida, a primeira delas este mesmo mes, mentres que no referido á participación, sensibilización e voluntariado ambiental, abrangue accións como a creación dun plano de árbores do campus coa colaboración da EE Forestal, un obradoiro de xabóns artesanais e a organización dunha mostra de arte postal, promovidos pola Facultade de Fisioterapia. Tamén, a posta en marcha do compromiso medioambiental Ecodocentes e Ecoestudantes, que se poderá asinar a través da rede, e a continuidade da bolsa Green Campus, dirixida ao alumnado da EE Forestal.\nNos eixos do plan figuran tamén a biodiversidade, reforestación e axeitamento de zonas verde, así como o fomento da compra verde, o comercio xusto e o consumo responsable. Por último, a relación de obxectivos complétase coa políticas de sustentabilidade, nas que se insire a elaboración dun decálogo de boas prácticas administrativas ou a realización dun estudo sobre sustentabilidade con perspectiva de xénero desde Ciencias da Educación e do Deporte.\nUn 70% de execución do anterior plan\nEste terceiro plan de acción foi aprobado, a finais de xullo, nunha xuntanza do Comité Ambiental, na que Cancela deu conta do informe do plan desenvolvido no curso 2016/2017, no que se acadou un grao de execución de preto do 70% das accións previstas, así como dos resultados da enquisa Concienciación ambiental e Green Campus. Ademais de acadar unha maior participación con respecto á realizada en 2015, a enquisa realizada a travé sda rede permitiu constatar tamén “un maior grao do programa e das accións vinculadas ao mesmo”, como construción do carril-bici ou as semanas de recollida de RAEE.


Compre Flekosteel en Santa María\nOrde Flekosteel en Santa María Gel\nPara protexer a Flekosteel en Santa María contra as dores nas articulacións e nas costas, ten que solicitalo na páxina web oficial da promoción actual 49 €. Ao solicitar, debe introducir o seu nome e número de teléfono no formulario de pedido. O xestor chámalle para obter consellos sobre a solicitude de compra e para aclarar todos os detalles do pedido.\nComo mercar en Santa María Flekosteel\nComo pido Flekosteel en Santa María Gel?\nSe desexa pedir Flekosteel Gel a un prezo reducido de 49 €, deixe unha solicitude no sitio web mediante o formulario de solicitude, especificando os seus datos de contacto e agarde a que o xestor chame. Responde a todas as preguntas, informa sobre ofertas e descontos especiais e aclara as datas para o envío da mercadoría. Podes pagar o pedido por correo despois do recibo ou por mensaxaría despois do recibo.\nPodes encargar e recibir a mercadoría nun prazo de 1, 5 ou 2 días en Santa María. Inclúa a información de contacto coa forma máis precisa posible no formulario de solicitude para que o persoal non cometa erros ao enviar e pagar a mercadoría ao día seguinte da recepción. O custo exacto do envío dun paquete por mensaxería pode variar dependendo da distancia da cidade. Ao realizar o pedido, consulte co asesor da compañía canto custará a entrega a Santa María.\nFlekosteel na illa Corvo Flekosteel na Illa de São Jorge\nPedir Flekosteel en Santa María 50% cada un


Nace Prolingua -\nIlusión, rebeldía, esperanza, gañas de traballar, vontade de colaboración e optimismo inxectouse este sábado na asemblea fundacional da plataforma ProLingua. Unha iniciativa que botou a andar con masiva afluencia este primeiro sábado de outubro ao salón de actos da Facultade de Filoloxía da Universidade de Santiago de Compostela.\nInterveu en primeiro lugar Francisco Fernández Rei, quen subliñou o escenario de preocupación e desalento do que hai uns meses xurdiu a idea de unir voces en favor de "crear algo apartidario e plural capaz de traballar a prol da visibilización da lingua" e para "devolver o idioma ao lugar que merece". Fernández Rei definiu a xornada como "un día feliz para acudir á botadura de Prolingua" á que comparou cunha dorna "de fasquía plural" e "símbolo do país". Botando man do vocabulario mariñeiro, continuou o profesor Fernández Rei apuntando que "mesmo no mal tempo a dorna é barco seguro se leva bo patrón ou patroa". Ao fío, advertiu que, logo dun tempo con vento lixeiro "de popa", para a lingua o vento chega agora de proa, ameazando freala. Por ese motivo, remitiuse ás verbas dos vellos mariñeiros, que tiran da expresión "voltaghear" para definir a estratexia de aproveitar os refachos para navegar nesa condición adversa.\n"O que Galiza necesita"\n"Estou en Prolingua porque quero estar cos bos, coa xente miña, e estou totalmente seguro de que temos razón e ademais non mentimos", expresou de seguido Xabier P. Docampo, de cuxa cabeciña saíu inicialmente a idea de crear algo semellante ao que agora abrolla como a plataforma Prolingua, e encargado de explicar máis polo miúdo os detalles do funcionamento do colectivo. "Sempre puxemos fe e traballo, pero agora hai que poñer algo máis", salientou en referencia á vontade de Prolingua de autofinanciarse coas achegas dos seus asinantes e renunciar a calquera subvención de institucións públicas ou privadas. "Dise que cada país ten o que merece, pero Galiza neste momento debe ter o que necesita", desafiou Xabier Docampo, instando os presentes ao compromiso activo para garantir que a plataforma poida desenvolver "unha chea de cousas visíbeis e necesarias" en favor da lingua galega.\nComo primeira acción, Prolingua distribúe un pequeno pin co símbolo da plataforma. O abrocho, destacou Docampo, quere "visibilizar o orgullo da nosa lingua e a necesidade de defendela, promovela e falala". A curto e medio prazo, o escritor avanzou unha ducia doutras ideas que Prolingua pretende desenvolver, entre outras: a elaboración dun amplo argumentario "que contrarrestre as mentiras que se están a difundir", a distribución de colantes con lemas a prol da lingua, a promoción do galego en ámbitos como o da Igrexa ou o ensino e a organización dunha "gran marcha pola lingua" en maio de 2010.\n"Motivos" plurais para o apoio a unha iniciativa plural"Actuar en positivo" e despregar "accións sociais que ninguén fará se non as facemos nós", foron obxectivos destacados polo escritor Agustín Fernández Paz na defensa do nacemento de Prolingua, ao que definiu tamén como acción de "rebeldía ante o intento de deslexitimar dereitos dos galegofalantes". Evocou Fernández Paz á histórica Rosa Parks, figura clave do movemento polos dereitos civís nos Estados Unidos e protagonista dunha faísca decisiva o día que se negou a cederlle o asento no bus a unha persoa branca. Recordou o escritor vilalbés as palabras de Parks: "Estaba farta de ceder e ceder", e considerounas inspiradoras á hora de reclamar para os galegofalantes igualdade de dereitos no país para que a nosa cultura "non sexa un bonsai ao que lle cortan as pólas cando se atreve a medrar demasiado".\nFalou tamén Mercedes Queixas quen repasou o contexto de represións e prexuízos que lle fora imposto a seus avós e pais e dixo estar segura de que a xeración de súas fillas "habita unha páxina en branco que entre todos podemos axudar a escribir" contribuíndo a que "estean orgullosas de quen son e de onde veñen". "A cidadanía debe marcar os tempos e ser o motor dos cambios", engadiu Queixas. "Eu estou en Prolingua por meus fillos", sentenciou tamén Henrique Costas. Pola súa parte, Pilar Ponte destacou unha vez máis a heteroxeneidade das persoas que apoian Prolingua arredor "dunha causa común que nos une: o galego". Da súa banda, e para ilustrar a tal pluralidade, Martin Pawley quixo cinxirse á breve lectura dalgunhas das ducias de profesións dos primeiros mil asinantes do manifesto: mestres, avogados, camareiros, historiadores, economistas, labregos, mariñeiros, un fareiro, farmacéuticos, editores, carteiros, libreiros, pasteleiros, veterinarios... Xosé Luís Rodríguez Pardo chamou a defender a lingua "como se fose a nosa vida". "Será, se todos queremos, Prolingua para sempre", arreboloulle ao auditorio. Finalmente, Rafael Cuíña, pechou a rolda de motivacións da decena de promotores que falaron inicialmente, recordando o paradoxo de súa infancia cando na escola lle impartiron "aulas de galego en castelán" e subliñou o seu "compromiso absoluto coa lingua" e a vontade de loitar contra "complexos de inferioridade" que lastran o idioma na sociedade.\nO núcleo de traballo de Prolingua artellarano neste inicio un grupo de arredor de corenta persoas, entre os que están os antes mencionados, mais na asemblea quedou lanzada a chamada á colaboración e o traballo de todo aquel que queira realizar achegas de calquera tipo. Na web Prolinguagalega.org está toda a información ao respecto, incluídos enderezo electrónico e ligazóns a redes sociais. Prolingua constituirase a efectos formais como asociación, pero sublíñase que internamente seguirá un funcionamento "non xerárquico". En breve, comezará a constitución dunha rede de núcleos comarcais de apoio, información e traballo.\n"Necesitamos máis ollos, máis mans, máis cerebros e máis corazóns, porque os inimigos da lingua son poderosos", advertiu Xabier Docampo. "Dependemos das nosas forzas... e xogamos na casa", animou.\nPodes ler o artigo premendo http://www.vieiros.com/nova/76615/botadura-oficial-de-prolingua-dorna-plural-para-que-non-afunda-a-ilusion\nNo Correo Galego\nCategoría: Galego - Publicado o 05-10-2009 15:38


CEIP de As Nogais\nEstefanía Padullés: A manchas e a raias\nsal - Mar, 18/12/2018 - 12:54\nO martes 18 de decembro visitounos a ilustradora Estefanía Padullés, para presentar o seu libro "A manchas e a raias". No acto estiveron os nenos de As Nogais acompañados polos nenos e nenas do CPI Uxío Novoneira de Pedrafita do Cebreiro. Estefanía explicou como se realiza un libro, o que é unha editorial...pero o mellor de todo e que demostrou as súas habilidades debuxando unha parte do seu conto no chan. Bravo!\nNadal no CEIP As Nogais\nsal - Mar, 18/12/2018 - 12:42\nPara celebrar o período de vacacións do nadal, o CEIP As Nogais realizou este singular abeto desexándolles os mellores propósitos e desexos para estas e próximas datas. Vémonos no 2019!\nsal - Xov, 13/12/2018 - 12:12\nO equipo de actividades complementarias e extraescolares diseñou este precioso mural para o tempo de Nadal.\nOs nenos e nenas tamén crearon un recuncho coas manualidades e con postais creadadas por eles.\nDía 3 de decembro: Día das persoas con discapacidade\nsal - Xov, 13/12/2018 - 11:41\nO pasado día 3 de decembro, conmemoramos todos os cursos o día das persoas con discapacidade dende o área de Educación Física con dúas actividades: o goalball e o xogo de busca "o cego e o lazarillo".\nXOGADE: Bádminton Cervantes 2018\nsal - Lun, 03/12/2018 - 23:23\nXa temos o bo costume, de por estas datas, acudir ao CPI de San Román de Cervantes, coa finalidade de pasar un bo día entre todos os colexios da comarca dos Ancares (Cervantes, Navia, Pedrafita, Courel e As Nogais) e o bádminton como fío conductor de todo isto.\nUn ano máis, Lucía Lombardía organizou as distintas competicións (niveis medio e baixo, tanto en individual coma en parellas). Antón e Jose Antonio xestionaron todos os trámites necesarios para facer posible este encontro (autobús, mutualidades...). O resto contribuímos có noso gran de area. Grazas a todos e todas.\nsal - Lun, 26/11/2018 - 13:20\nPara conmemorar o día internacional contra a violencia de xénero, o CEIP As Nogais participou, por segundo ano, no proxecto equaliter. Este proxecto creado polo CEIP Aquilino Iglesia Alvariño de Abadín cada ano aumenta a cantidade de centros participantes e a calidade das accións. Nós queremos darlle as grazas a Marta polo seu esforzo como impulsora desta bonita iniciativa a prol de concienciar ás futuras xeracións no eido da igualdade e respeto entre sexos.\nO planetario de Íñigo\nsal - Mar, 20/11/2018 - 11:29\nO 15 de novembro tivemos a oportunidade de desfrutar da presenza no noso colexio de Íñigo, fillo do famoso Miguel de la Cuadra Salcedo.\nMostrounos un planetario móbil, onde vimos a Terra, o Sol e outros astros da nosa galaxia como antes nunca viramos. Viaxamos o futuro e fixemos moitas máis cousas...\nMoitas grazas a Íñigo por vir!\nsal - Mar, 06/11/2018 - 15:03\nO día 5 de novembro, acuidu ao noso centro, Manu. Este rapaz foi o encargado de impartir o programa "Navega con Rumbo", destinado ao alumnado de 4º, 5º e 6º de Educación Primaria.\nA charla foi moi produtiva sobre todos os perigos que existen na rede hoxe en día e dunha serie de recomendacións para facilitar o uso das novas tecnoloxías con criterio.\nsal - Lun, 29/10/2018 - 12:35\nA celebración da festa do samaín no CEIP As Nogais comezou cunha exposición de froitos de tempada e a decoración do centro.\nLipdub do CEIP As Nogais\nsal - Xov, 25/10/2018 - 19:50\nTras un tempo de espera...ao final temos aquí o Lipdub das emocións realizado ao final do curso 2017/2018. Esperemos que vos guste...


Aprobación definitiva da atribución do nome de Dª Mª Concepción Blanco Blanco á zona axardinada existente detrás do Mercado de Abastos da Vila de Cee. - Concello de Cee\nAprobación definitiva da atribución do nome de Dª Mª Concepción Blanco Blanco á zona axardinada existente detrás do Mercado de Abastos da Vila de Cee.\n19/04/2021 por Concello de Cee\nO Pleno do Concello de Cee na sesión ordinaria realizada o día 26 de febreiro de 2021, acordou aprobar inicialmente a atribución do nome de Dª Mª CONCEPCIÓN BLANCO BLANCO, escritora, á zona axardinada situada detrás do Mercado de Abastos da Vila de Cee.\nO dito acordo someteuse ao trámite de información pública, por prazo de vinte días, mediante anuncio publicado no Boletín Oficial da Provincia, na paxina web municipal e no taboleiro de anuncios do Concello, para os efectos de presentación de alegacións, sen que durante o devandito prazo se presentase alegación algunha. Así mesmo, no trámite de audiencia á persoa interesada, esta non presentou alegacións nin suxestións.\nDebido a que non se presentaron alegacións nin suxestións contra o acordo referido, este queda elevado automáticamente a definitivo.\nEn Cee, o 14 de abril de 2021\nCategorías Actualidade, Comunicacións Etiquetas Concha Blanco, Mercado, Zona Ajardinada Navegación de artigos\nACTUALIZADO 13.05.2021. Contratación dun Oficial de 2ª e dous oficiais de 2ª/condutor de Obras e Servizos Mínimos Municipais 2021


Proceso - CPETIG-CEPRAL\nOs prazos referidos neste documento pódense ver sustancialmente alterados debido á situación actual derivada do Covid-19. Do mesmo xeito, a solicitude simultánea de máis dunha certificación pode levar a incrementos dos prazos definidos.\nO acceso o servizo CEPRAL do CPETIG require o rexistro do usuario na plataforma.\nUnha vez rexistrado o usuario, poderá crear unha solicitude para un perfil determinado. A composición dunha solicitude supón a acreditación documental da identidade (se é a primeira solicitude que se realiza) e a achega dos documentos evidenciais requiridos e opcionais correspondentes ao perfil.\nUnha vez finalizada a composición da solicitude, que non hai que completar nunha única sesión, xa que o sistema a manterá en estado inicial ata finalizala, deberase tramitar. A partir dese momento xa non se poderá modificar con ningunha outra achega evidencial.\nA tramitación dunha solicitude supón trasladala ao Comité Cepral do CPETIG para ser valorada. Antes, deberase facer o envío postal da documentación que se achegou e facer efectivo o pagamento do custo da valoración, que está establecido en 44,77 € con impostos incluídos.\nO prazo de resolución da valoración será entre 7 e 30 días naturais dende o momento de ter recibido a documentación postal para o seu cotexo e comprobarse que o pagamento foi realizado. A resolución comunicarase por correo electrónico ao interesado, quen terá dende entón un prazo de 10 días para alegar xustificadamente o resultado da valoración se o considera oportuno.\nPara as valoracións positivas poderase pedir a firma, expedición e depósito do certificado correspondente, polo que haberá que configurar as opcións de expedición e facer efectivo o pagamento, que será de 12,10 € impostos incluídos para os colexiados e estudantes con acordo, ao respecto coa súa universidade, e de 21,78 € con impostos incluídos para os demais solicitantes.\nNo prazo de 7 días naturais, dende a efectividade do pagamento, o certificado será expedido ao interesado e depositado na plataforma para poder ser cotexado telematicamente por parte de quen dispoña do CSV asociado ao certificado.\nPara obter máis información ou aclaracións ao respecto, hai que rexistrarse na plataforma.


Europa Press 19 noviembre 2021 14:31 h.\nVaticano Papa Francisco peregrinación\nFeijóo (4i) e Bugallo (6i) con Barrio (5i), Auza (6i) e Rouco Varela (d) comparten un almorzo cos bispos que peregrinaron a Santiago. LAVANDEIRA JR.\nA Conferencia Episcopal conclúe unha peregrinación cun almorzo no Mosteiro de San Martiño Pinario e unha misa na catedral\nO presidente da Xunta, Alberto Núñez Feijóo, volveu pedir este venres que o Papa visite Santiago de Compostela en 2022. Así, lembrou que os seus dous predecesores, tanto Xoán Paulo II como Bieito XVI, acudiron á capital galega. Foi nunha breve intervención nun almorzo celebrado no Mosteiro de San Martiño Pinario con motivo dunha peregrinación organizada pola Conferencia Episcopal Española (CEE).\nA este acto tamén acudiron, entre outras autoridades, o nuncio do Vaticano en España, Bernardito Auza; o arcebispo de Santiago, Julián Barrio; o alcalde da cidade, Xosé Sánchez Bugallo; e o cardeal Antonio María Rouco Varela.\nAnte as decenas de asistentes, Feijóo agradeceu ao Sumo Pontífice a prolongación do Ano Santo a 2022 e aproveitou —"non é unha indirecta para o nuncio", ironizou— para reiterar a súa petición de que Francisco veña a Santiago o próximo ano.\n"O nuncio sempre adoita traer boas noticias a Santiago. El saberá se pode darnos algunha ou non", engadiu o presidente da Xunta. Con todo, o representante do Vaticano en España non interveu no acto.\nEl Progreso xa adiantou o pasado 31 de outubro a previsión de Francisco de viaxar a Santiago para conmemorar o Xacobeo e, en principio,a data elixida é, ou o día 7, ou o 8 de agosto de 2022, según sinalaron fontes próximas á organización da visita.\nVER MÁIS El papa Francisco visitará Santiago por el Xacobeo a principios de agosto\nIso si, Feijóo mostrouse "moi satisfeito ao Papa" por que o ano pasado decidise prorrogar o Ano Santo 2021 a 2022 pola incidencia da pandemia da covid-19, o que permitiu redobrar a celebración do Xacobeo e "ter a oportunidade de mostrar Galicia ao mundo". Tamén aproveitou o mandatario galego para lembrar que esta semana, durante a súa viaxe a Bruxelas, diversas autoridades comunitarias, entre elas a presidenta da Comisión Europea, Ursula von der Leyen, "acreditaron o seu compromiso" cos camiños de Santiago.\nSANTIAGO, "META DAS PEREGRINACIÓNS". Na súa alocución, o presidente da Xunta destacou a Galicia e ao seu capital como "meta das peregrinacións" cristiás "desde hai máis de 1.000 anos": "O noso carácter ten que ver con ser un pobo acolledor". Neste sentido, reivindicou que Europa "é unha unidade grazas aos camiños de Santiago".\nAdemais, enxalzou a decisión de rehabilitar tanto os exteriores como o interior da Catedral, "un dos templos da cristiandade desde o punto de vista técnico, pero tamén desde o espírito".\nO encargado de abrir este almorzo foi o alcalde de Santiago, Xosé Sánchez Bugallo, quen tamén aproveitou a presenza do nuncio do Vaticano para pedirlle que traslade ao Papa o seu agradecemento pola súa decisión de estender o Ano Santo a 2022.\nAsí mesmo, o rexedor recalcou a vinculación da cidade coa Igrexa e a cristiandade, polo que deu a todos os relixiosos unha benvida: "Todos veñen á súa casa, que é a casa de Santiago".\nUNHA CIDADE "ESPIRITUAL". Pola súa banda, o arcebispo agradeceu a súa presenza nunha cidade "que é espiritual desde o momento en que o Apóstolo a elixiu como sepulcro", o que posteriormente daría lugar á construción da basílica. Monseñor Julián Barrio fixo súas as palabras do Sumo Pontífice ao afirmar que "en Santiago converxen o centro e a periferia". "Sabemos que, efectivamente, ao longo de toda a historia, Europa foise construíndo a través da memoria do Apóstolo Santiago", explicou.\nAsí, o arcebispo compostelán ha manifestado o seu desexo de que a cultura desa Europa que peregrina "ilumine a todos os demais continentes". "En nome desta Igrexa que peregrina a Santiago de Compostela, queremos ofrecerlles o mellor que temos. E o mellor que temos dentro de moitas realidades é esta memoria e o sepulcro do Apóstolo", resolveu.\nConcluído o almorzo, todas as autoridades alí presentes realizaron un pequeno paseo desde o Mosteiro de San Martiño Pinario ata a Praza dá Quintana, onde protagonizaron unha foto de familia. Tras isto, os relixiosos accederon á Catedral a través da Porta Santa para celebrar unha misa.\nFeijóo volve pedir ante o nuncio do Vaticano que o Papa visite...\nLa borrasca Barra trae nieve a 900 metros y pone la costa de Lugo en alerta naranja


Turismo de Galicia elabora unha guía dos recursos xeolóxicos e xeomorfolóxicos da costa cantábrica de Galicia | Xornal Galicia Sur\nTurismo de Galicia elabora unha guía dos recursos xeolóxicos e xeomorfolóxicos da costa cantábrica de Galicia\nO obxectivo é diversificar a oferta turística da Mariña, impulsando así o turismo en toda a comarca\nTurismo de Galicia, en colaboración coa Universidade de Santiago de Compostela, elaborou una guía dos recursos xeolóxicos e xeomorfolóxicos da costa cantábrica de Galicia.\nA publicación enmárcase no plan de conservación da praia das Catedrais e ten como obxectivo promover a oferta turística complementaria da Mariña Luguesa e impulsar, así, o turismo en toda a comarca.\nAdemais, con esta nova publicación, Turismo de Galicia busca enriquecer a experiencia turística neste destino fóra da temporada estival, buscando así a desestacionalización das visitas e aumentando a estadía media do turista que se achega a coñecer este famoso paraxe.\nA nova publicación recolle un estudo elaborado por Augusto Pérez, Catedrático de Xeografía Física da Universidade de Santiago, e Francisco Canosa, Doutor en Xeoloxía da Universidade de Oviedo, da riqueza xeolóxica e xeomorfolóxica da costa de Ribadeo e a súa contorna.\nA zona analizada esténdese dende o Cabo de Estaca de Bares á Ría de Ribadeo, un sector de costa pertencente case na súa totalidade á provincia de Lugo, que se caracteriza pola súa diversidade tanto a escala detalle como no seu conxunto.\nA través deste estudo, Turismo de Galicia quere dar a coñecer outros puntos de grande interese xeolóxico e xeomorfolóxico que non gozan do recoñecemento e popularidade da praia de As Catedrais pero que, porén, presentan un gran potencial e atractivo.\nA guía, que está xa dispoñible na páxina web de Turismo de Galicia, está enfocada tanto para turistas e visitantes que queiran coñecer este destino desde outra perspectiva como para especialistas que estean interesados en afondar nesta riqueza.\nDatos Mariña Luguesa\nNo pasado ano a Mariña Luguesa acolleu máis de 135 mil viaxeiros que realizaron máis de 256 mil pernoitas, o que supón un incremento de turistas do 8% en relación ao ano 2013 e unha suba das pernoitas do 7%.\nNo que vai deste ano 2015 as cifras van en aumento, xa que no primeiro cuadrimestre do ano chegaron xa á Mariña máis de 27 mil turistas, un 16% máis que no mesmo período do ano pasado.\nfebrero 23, 2016\t0 comments 812 visitas\nO municipio solicitou unha axuda para a construción dun centro de reciclaxe e para a ...\nA directora de Turismo de Galicia viaxa a Paraguai para continuar coa promoción do Camiño de Santiago\nmarzo 28, 2016\t0 comments 338 visitas\nNava Castro realizará dúas presentaciónsaosprincipais turoperadores turísticos do país do Camiño de Santiago como produto ...\nCores Tourís comprobou as obras do Plan Marco que se executaron en catro camiños municipais de As Neves\nnoviembre 3, 2014\t0 comments 1292 visitas\nA Consellería de Medio Rural e Mar destinou a estes traballos de máis de 61.300 ...


Evanxeo do I domingo de Advento 03-12-2017 – A Xunqueira\nEvanxeo do I domingo de Advento 03-12-2017\nPublicado el 1 de diciembre de 2017 4 de febrero de 2021 por @a_xunqueira\nEvanxeo do domingo 3 de decembro de 2017\nDescargar [588.20 KB]\n– Este domingo 3 de decembro no Auditorio de Vilagarcía de Arousa terá lugar a XX edición do Festival de Panxoliñas que organiza Cáritas de Arousa ás 18:30h.\n– Xa vos podedes anotar ao 9 Concurso de Beléns da parroquia.\n– O luns 11 de decembro Escola de formación de axentes de pastoral ás 20:15h.\n– O sábado 16 de decembro terá lugar o Festival de Nadal dos rapaces da Catequese ás 16:30h.\n– A luz da Paz de Belén chegará á nosa parroquia o domingo 24 de decembro.\n– O horario de despacho é os martes, mércores e xoves de 20:00h. a 21:00h.\n– Podedes ver na galería as imaxes das XIV XORNADAS DE FE-CULTURA, celebradas os dias 22, 23 e 24 de novembro e as do Magosto Parroquial que se celebrou o sábado 25 de novembro coa actuación do grupo folclórico.\n– O venres 22 de decembro celebraremos a tradicional festa dos maiores no Obradoiro con chocolatada e a actuación do grupo Arena.\n– O secretariado xa seleccionou o cartel da Pascua Xoven de Arousa na súa cuadraxésimo quinta edición que se celebrará co colexio Filipense de Vilagarcía de Arousa os días 13, 14 e 15 de abril de 2018.\nEsta entrada fue publicada en Parroquia novas y etiquetada 2017, Advento, Cáritas, Concurso de Beléns, Evanxeo, Magosto, Parroquia, Xornadas FeCultura.\nA XLV Pascua Xoven Arousa xa ten cartel!\nEvanxeo do II domingo de Advento 10-12-2017


» ATAQUE LGBTFÓBICO NA POBRA DO CARAMIÑAL\nActualidade, Barbanza, Comisión de Liberdades Sexuais, Destaque\nEsta mañá espertabamos na Barbanza con mal sabor de boca. Decatabámonos co abrente do día que o mural realizado hai uns anos por Galiza Nova na Pobra do Caramiñal con motivo do Orgullo fora pasto da intolerancia.\nAs persoas LGBT+ enfrontámonos a agresións constantes diariamente, dende brincadeiras “inocentes” ata ataques directos desde organizacións e institucións.\nCómpre condenar tamén a actuación de certos grupos políticos coma o Partido Popular ou Ciudadanos neste eido, que en días coma o do Orgullo se envolven coa nosa bandeira cando o resto do ano promoven políticas que limitan a nosa liberdade; non precisamos máis pinkwashing desde as institucións.\nPrecisamos unha educación sexual digna nos colexios, que eduque ás nosas crianzas libres de prexuízos moralistas; e tamén unha actuación clara contra o bullying que sofren nas escolas as adolescentes LGBT+, que nos casos máis dramáticos remata incluso co suicidio. Temos dereito a ser atendidas en igualdade de condicións na sanidade pública, garantindo o acceso aos tratamentos que sexan precisos, sen que se infravaloren as nosas problemáticas e cun trato profesional e libre de prexuízos.\nDesde Galiza Nova non imos permitir a LGBTfobia, por iso animamos a toda a mocidade galega a se organizar para facer fronte a esta, para construír coas nosas propias mans a Galiza da diversidade, a Galiza na que poder sermos libres. Condenamos todo tipo de discriminacións por mor da nosa orientación sexual e identidade de xénero.\nLGBTFOBIA FÓRA DA GALIZA!\n120 ANOS DE VISIBILIDADE LÉSBICA NA GALIZA\nSoliedariedade co pobo palestiniano


O Val B 1 - 0 Perlío\n"Un tropezo nun encontro que podiamos ter competido como fixemos co Racing" Así define o técnico do Perlío feminino, Jorge Bello, o choque que perderon co Val B co resultado de 1-0. Nos primeiros 20 minutos o Perlío non entrou no partido e foi cando as do Val marcaron o único tanto que se adicaron a defender no que restou de xogo. O Perlío tivo 40 minutos e tres balóns ao pau nos que se fixo co choque, pero a sorte non estivo do seu lado.\nUn punto que sabe moi ben\nO Perlío de Chechu Piñeiro empatou co líder, o Narón. Iso quere decir que o equipo fenés o fixo moi ben. O marcador Perlío 1- Narón 1 supón "un punto que sabe moi ben" en palabras do adestrador, por dous motivos, porque se sacou fronte ao mellor equipo da categoría e porque os xogadores do Perlío fixeron todo o que prepararon. Por iso Chechu felicitounos e por iso siguen enganchados á cabeza. O Narón tivo máis ocasións, segundo recoñece o técnico fenés, pero o traballo do Perlío fainos merecedores do empate.\nA S.D. Barallobre encara o derbi con motivación extra pero sen ningunha vocación de revancha, segundo manifesta o técnico, Víctor López. En relación co encontro disputado nos Calzados fronte ao Capela, que finalizou con empate a uns no marcador, a López deixoulle un sabor agridoce.\nAs segundas partes poden ser boas\nManiños 4- Moeche 0. A pesar do resultado, o técnico do Maniños, Pablo Mesa, non se deixa engadar e amósase moi autocrítico coa primeira metade do encontro. Pola falta de intensidade, afirma, e porque pouco máis hai que destacar que o primeiro gol de Roi. Falaron no descanso e a cousa cambiou na segunda parte, moi diferente á primeira. Nesta marcaron, Fuguillas, Javi González e Morocho.


Anova denuncia actitudes sexistas na Volta Ciclista a España\nCreated: Martes, 09 Setembro 2014 19:45\nExhibidas como obxectos ante as cámaras de televisión, trátase dun fenómeno de cousificación da muller, quedando limitadas a un rol de premio para o heroe vencedor, de ahí a importancia da súa beleza.\nMartiño Noriega: "Feijoó utilizou o engano para cargar aos concellos coas consecuencias dunha mala xestión en Sogama"\nCreated: Sábado, 30 Agosto 2014 11:57\nAnova presentará unha moción nos concellos instando á revisión do canon do lixo e á devolución do indebidamente cobrado en 2014. O incremento do canon equivale a 14 millóns de euros no 2014.\nAntón Sánchez: "a xestión da Xunta na xestión do lixo só ten en conta os intereses de Gas Natural"\nCreated: Sábado, 30 Agosto 2014 09:48\nActos do Día da Patria 2014\nCreated: Domingo, 20 Xullo 2014 18:38\nO día anterior, 24 de xullo, Alternativa Galega de Esquerda, convoca un Foro pola quebra democrática e o dereito a decidir, con presenza de membros de organizacións dos suxeitos políticos do Estado.\nDebate aberto na Coruña. O Parlamento na rúa: non á fame infantil!\nCreated: Martes, 15 Xullo 2014 11:03\nO grupo de Xustiza Social de Anova IN organiza o vindeiro xoves 17 xullo ás 20h no Obelisco coruñés un debate aberto sobre esta problemática no que se analizará o seu alcance, así como as políticas precisas para combatela.\nFagamos dos nosos concellos muros de contención ao Tratado de Libre Comercio UE-EUA\nCreated: Xoves, 10 Xullo 2014 13:12\nAnova-IN promoverá nos concellos galegos a presentación de mocións para rexeitar un Tratado (TTIP, polas súas siglas en inglés) que considera unha emenda á totalidade á xustiza social global.\nAnova e a decisión da RAG de conmemorar a figura de Filgueira Valverde\nCreated: Mércores, 09 Xullo 2014 10:28\nA brigada de demolición tiña o obxectivo de esborrallar o Día das Letras Galegas, a festa popular e laica da nosa cultura e da nosa lingua. O último golpe vai nesa dirección.\nAnova-IN espera estrear o dominio .gal o 25 de xullo, Día da Patria Galega\nCreated: Mércores, 02 Xullo 2014 19:48\nDentro do programa Pioneiros, da Asociación puntoGAL, 90 entidades poderán publicar a súa web a partir do Día da Patria Galega. Anova confía en estar entre elas.\nContra a represión sindical, polas liberdades democráticas\nCreated: Domingo, 29 Xuño 2014 11:16\nAnova – Irmandade Nacionalista apoia as mobilizacións convocadas para o vindeiro luns día 30 de xuño polas centrais sindicais galegas para denunciar a inxustiza das condenas a prisión de catro traballadores e traballadoras por exercer o seu dereito á folga.


Pola mañá en RAILAY\nAproveitando que o ferri non sairía ata aproveitamos a facer o que non fixéramos (certamente) antes, fomos á praia Praia Ao Phra Nang Esta praia xa a coñecedes do día de praia. Escalar Railay é coñecido por esta actividade. Hai máis de 700 vías sobre mar de Andamán. Nós non o fixemos.\nEscalada na Praia Ao Phra Nang en Railay\nOUTROS LUGARES EN RAILAY\nEscalada e sendeirismo extreme\nDesta parte non fixemos nada. Non somos escaladores e a parte de sendeirismo era nun lugar que estaba demasiado mollado como para sentirnos seguros. Aínda así collemos información para doutros lugares para que poidades Mirador Para chegar a este mirador fai falla facer un pouco de sendeirismo extremo. O lugar de escalada atópase na senda para ir dende de Praia de Railay Leste a Phra Nang Beach. Polo que lemos, é unha senda complicada, aínda que máis sinxela que a súa continuación cara a lagoa. Hai un cartel que no que se di que a camiñata é perigosa e que se teña coidado cando está mollado. Ademais, recomenda non facelo despois de chover ou de noite. Lagoa de auga doce Para chegar á lagoa de auga doce hai que subir, axudado dunha corda, por paredes moi impinadas. Sen dúbida o lugar máis coñecido de Railay. Para acceder á Lagoa Esmeralda haberá que ser un auténtico aventureiro, xa que hai unha pequena caminata para acceder ó mirador. Haberá que rapelar ata a mesma lagoa.\nO billete para este ferri foi o que mercamos xusto ó chegas de Cambodia (podedes ver esa parte aquí). Fomos á praia Railay Oeste (Railay West) dende onde saen os longtails cara o ferri, que espera en augas máis profundas. Estivemos agardando para asegurarnos de que o billete que nos venderon fose válido. Os billetes eran válidos, seguimos agardando ata que chegou uns 20 minutos máis tarde da hora.\nEsperando o ferri de Railay a Phi Phi\nFerri Railay – Phi Phi\nA información relevante do ferri dende a Railay á Illa Phi Phi é:\nHorario: 15h 30 Prezo: 450 THB (longtail+ferri)\nDebido ó seu calado, o ferri non pode chegar á praia. Debido a isto, tras agardar un bo anaco, montamos nun bote longtail para que nos levase ó ferri. Unha vez dentro a desfrutar da viaxe en barco.\nSubido ó ferri dende Railay a Phi Phi\nUnha vez en Phi Phi, tivemos que pagar a taxa turística para poder entrar na illa de 20 TBH por persoa que, segundo nos informan ó chegar, é para a xestión de residuos.\nEn Phi Phi estivemos DÚAS NOITES e para isto escollemos como aloxamento: Ivory Phi Phi Island\n194/1 Moo7, Aonang A, Maung, Krabi, 81000 Islas Phi Phi, Tailandia\nEste aloxamento está moi preto do porto, camiñando uns minutos, xa se chega a el. Como todos os hosteis, hostais e desmais aloxamentos que tivemos en Tailandia, había aire acondicionado na habitación. O aloxamento está banstante ben, cumpliu a súa funcionalidade e as nosas expectativas.\nPola tarde en PHI PHI\nComo xa comentamos, o barco atraca en Ton Sai Pier, o porto da cidade principal, onde hai que pagar 20 THB por entrar á illa, en concepto de axuda á limpeza das praias. Dende Ton Sai Pier podedes atopar un lote lugares onde comer. Os prezos da comida en Koh Phi Phi son un pouco máis altos cós da media en Tailandia. Buscando un pouco, pódense atopar lugares por 60 THB. Por exemplo o que tedes na seguinte foto. Retámosvos a que atopedes o restaurante onde está escribo GALICIA IS DIFFERENT.\nA hora a que chegamos, só nos deu para ir ata o hotel, visitar un pouco Ton Sai e ir cear. Neste paseo mercamos os tickets para a excursión que fariamos ó día seguinte.\nOUTROS LUGARES EN PHI PHI\nA estes lugares non nos deu tempo a ir. Segundo lemos, é mellor mercar nalgún supermercado de Ton Sai o que precises para ir ás praias, porque nestas praias os poucos CHIRINGUITOS que hai son CAROS.\nUnha praia preciosa que se encontra a uns 40 min camiñando desde Ton Sai. A mellor forma de chegar a Long Beach é por un camiño que atravesa varios resorts e que sae desde a mesma praia de Ton Sai.\nPara chegar, segue uns 25 min polo mesmo camiño polo que se chega a Long Beach (aquí o camino empeza a poñerse un pouco duro, pero paga a pena 100%). Unha praia na que case non hai ningúen.\nPraia Loh Dalum\nLogo de cear, pódese ir á Praia Loh Dalum para ver os fogos na area, que ofrecen decenas de tailandeses novos diante das discotecas.\nPrevious Post Previous post: Tailandia DÍA 12: Railay - Excursión a Koh Hong\nNext Post Next post: Tailandia DÍA 14: Koh Phi Phi


Ás 23:40 horas do día 11 de maio, o equipo de Atestados da Policía Local de Lugo desprázase á Avenida de Alfonso X “O Sabio” confluencia con Estrada da Granxa, xa que ao parecer produciuse un accidente de circulación e había persoas atrapadas no interior dun vehículo.\nOs axentes, co apoio de varias patrullas do Grupo Operativo Nocturno, comproban como un turismo saíuse da calzada pola dereita, chocando contra un farol de iluminación pública, posteriormente contra un muro, chocando contra dous turismos estacionados, ocasionando danos nuns valos de protección de acceso ao recinto universitario e chocando frontalmente contra unha columna.\nO vehículo era ocupado por dúas mozas que resultaron feridas aínda que, en principio, non revisten gravidade, o que motivou o seu traslado ao HULA, tendo necesidade de intervir unha dotación de Bombeiros e unha ambulancia do 061.\nA condutora presentaba signos de embriaguez, sendo sometida ás probas de detección alcohólica, lanzando un resultado POSITIVO de 0,98 mg/l (catro veces máis que a taxa máxima permitida), instruíndose dilixencias por delito contra a seguridade viaria na modalidade de Xuízo Rápido.\nFestas en interior de vivendas particulares\nNa madrugada do 10 ao 11 de maio, efectivos do Grupo Operativo Nocturno da Policía Local de Lugo interviñeron en dúas festas que se estaban levando acabo en vivendas da cidade.\nA primeira intervención prodúcese ás 00:10 horas cando os veciños dun edificio da rúa Menorca comunicaban ao 092 os ruídos molestos que proviñan dunha vivenda. Os axentes comproban que se escoitan ruídos de actividade humana en ton alto polo que se procede á identificación da persoa responsable, sendo requirida para que cesen as molestias, o que fai ao instante, manifestando que cría que se podía facer ruído ata as 1:00 horas da madrugada.\nA segunda intervención levou a cabo nun edificio da rúa Centolo onde os veciños queixábanse dos ruídos que proviñan dunha vivenda. Os axentes comproban que desde a escaleira escóitanse ruídos molestos de volume moi alto de música e cánticos de persoas. Procédese á identificación da responsable, sendo requirida para que cesen as molestias, o que fai ao instante, manifestando que se atopa cunhas amigas celebrando unha festa, levantándose acta de denuncia por infracción á Ordenanza de Protección Ambiental.


PROSTERO en Sevilla mercar a partir de 39€\nCápsulas ProstEro a partir de prostatite e HBP mercar en Sevilla (España)\nPara obter un éxito ProstEro en Sevilla, debe:\nOnde mercar en Sevilla ProstEro\nEntrar no formulario de solicitude co seu nome e teléfono para a compra de drogas a partir de prostatite e HBP ProstEro en Sevilla no baixou de prezo. Espera para a chamada consultor do Seu fin ProstEroel vai chamar de vostede no futuro próximo (a partir de 9:00 a 21:00). Cando chegar poslala pode pagar para o seu fin en Sevilla.\nComo mercar ProstEro en Sevilla\nSe quere mercar ProstEro no actual stock en Sevilla (España), introduza o seu número de teléfono e nome, e o Director porémonos en contacto con vostede en breve para a reserva e responder a todas as súas preguntas ProstEro e suxestións para o transporte. Que pagar para o paquete só tras a recepción da mercadoría en mans do correo ou a oficina de correos. Exactamente o custo de transporte ProstEro en Sevilla correo pode variar dependendo da distancia da cidade en España, preguntar polo prezo de un consultor despois de ordenación cápsulas ProstEro no sitio web a través do formulario de solicitude.\nOrde en Sevilla ProstEro


Atopan osíxeno na lúa de Saturno | Scientia\n← The water of the moon.\nO planeta anano Eris ten o mesmo tamaño que Plutón →\nAtopan osíxeno na lúa de Saturno\nPosted on 28/10/2011\tby marcosnb\nA sonda Cassini detectou osíxeno e dióxido de carbono en Rhea, a lúa xeada de Saturno, aínda que non abonda para as condicións de vida necesarias da vida humana.\nEsta é a primeira vez que un orbitador capta directamente cos seus obxetos moléculas de osíxeno na atmósfera, aínda que a cantidade de osíxeno e 5 billons de veces inferior a do noso planeta. O científico Ben Teolis señalou que procesos químicos máis complexos que requiren osíxeno poden ser bastante comúns dentro do sistema solar e en todo o universo. Aínda que Rhea é demasiado fría e non ten auga líquida necesaria para a vida tal e como a coñecemos.\nA tenue atmósfera con osíxeno e dióxido de carbono fai que Rhea, a segunda lúa máis grande de Saturno, sexa a única deste planeta, en cambio, a outra lúa de Saturno, Titán, ten unha densa atmósfera de nitróxeno e metano, pero moi pouco dióxido de carbono e osíxeno.\nOutras observacións son que nos aneis de saturno detectaron osíxeno en partículas de xeo, pero ata que a NASA non acercou a sonda a 101 km. de distancia non se captara osíxeno e dióxido de carbono na exosfera de Rhea.\nA sonda Cassini foi lanzada ao espacio en outubro de 1977, a nave hegou ás inmediaccións de Saturno en 2004 para comearo estudo de Titán, a lúa máis grande do planeta.\nA misión da nave acabará no 2017.\nOne Response to Atopan osíxeno na lúa de Saturno\n04/11/2011 ás 15:10


PONTE VELLA.: Viaxe a Vetusta\nOs quince membros do Clube de Lectura Ponte Vella, acompañados das profesoras Lupe Enríquez e Carmen Muñoz, visitamos Oviedo o día 7 de abril para coñecer os lugares nos que se desenvolve a novela La Regenta, de Leopoldo Alas, Clarín.\nDespois dunha bonita viaxe pola costa cantábrica, chegamos a Vetusta, o nome que recibe a cidade na obra. Ás portas da Catedral esperábanos o noso guía, que con moita amenidade foi mostrándonos os sitios máis emblemáticos e dándonos moitos e curiosos detalles. Vimos a capela onde Ana Ozores -a protagonista- confesaba co Maxistral: o casino; os edificios que albergarían a casa da Rexenta, do Maxistral e o palacio dos Vegallana; a casa onde viviu o autor; o edificio da Universidade, na que Clarín foi catedrático de Dereito Natural...\nNo noso percorrido vimos tamén a Praza do Fontán, o Parque de San Francisco, o Teatro Campoamor (alí ten lugar cada ano a entrega dos Premios Príncipe de Asturias) e algunhas das numerosas esculturas que adornan as rúas. E, como non, subimos ao monte Naranco porque non podíamos deixar de admirar dúas xoias do prerrománico asturiano, San Miguel de Lillo e Santa María do Naranco. Desde alí hai unha vista impresionante de toda a cidade e destaca o futuro Palacio de Congresos que está construíndo o famoso arquitecto Santiago Calatrava.\nCompramos afamados doces ovetenses (carbayones e moscovitas) e regresamos pola noite, encantados da nosa viaxe e desexando que haxa outra ocasión de coñecer máis lugares bonitos.\nEtiquetas: Actividades, Oviedo, Visitas


TIKTOKERS POLA IGUALDADE – Concello de Ribadavia\nTIKTOKERS POLA IGUALDADE\nO obxecto da convocatoria é o estímulo entre os mozos da reflexión e a capacidade creativa dos mesmos na seguinte temática: a igualdade de xénero, as relacións afectivas entre mulleres e homes, e o rexeitamento e a prevención da violencia de xénero.\nPara iso concederanse 3 premios a 3 obras audiovisuais realizadas a través da aplicación TIK- TOK sobre a temática xa descrita.\nEstes serán elixidos por un xurado entre todas as propostas que cumpran os requisitos de inscrición e recibidas dentro do prazo marcado.\n1º Premio: 150€ + Diploma\n2º Premio: 100€ + Diploma\n3º Premio: 50€ + Diploma\nPoderán participar no concurso todos os maiores de 13 anos, coa autorización legal dun representante legal maior de idade (proxenitor ou titor legal) nos casos de menores de idade e que estuden en centros de ensino sitos no Concello de Ribadavia; polo cal deben indicar cal é o seu centro de ensino.\nPERÍODO DE INSCRICIÓN E PARTICIPACIÓN\nO período de inscrición abrirase o 27 de xaneiro de 2021 ás 10:00 horas e pecharase o 8 de marzo de 2021 ás 24:00 horas.\nEstará composto por representantes do ámbito artístico, audiovisual, institucional, así como especialistas en materia de política social. Os criterios de valoración das propostas serán:\n1.- A mensaxe que o participante transmite coa súa obra.\n2.- A creatividade e orixinalidade.\n3.- A execución da mesma. Os participantes e os seus representantes legais aceptan e acatan comunicación dos criterios de elección dos gañadores por parte do xurado deste concurso, sendo a súa comunicación inapelable.\nO fallo do xurado farase público en www.ribadavia.es a segunda semana de marzo de 2021 . Os participantes e os seus representantes legais dan o seu enteiro consentimento para que esta información apareza na páxina web e nos medios de comunicación. A organización enviará igualmente unha comunicación aos gañadores.\nTras esta comunicación, organizarase un acto de entrega de premios no salón de plenos do Concello de Ribadavia, se a situación actual provocada polo COVID-19 permíteo.\nEXHIBICIÓN DAS OBRAS\nA organización resérvase o dereito de exhibir as obras gañadoras no lugar e as datas que estime máis oportunas. As obras, así como o seu título e autor faranse públicos, para o que os participantes e os seus representantes legais dan o seu consentimento.\nA organización resérvase o dereito a non aceptar a solicitude presentada por aqueles participantes no concurso cuxos datos sexan inexacto, non haxan envidado os datos requiridos, non se adapten ao espírito do concurso ou atenten contra os usos e bos costumes.\nO representante legal do menor ou menores, deberá autorizar a participación do menor no concurso. Así mesmo, os Participantes e os seus representantes legares consenten automaticamente ao participar no presente concurso á utilización, publicación e reprodución sen limitación, por parte da organización, da obra e autor/a en calquera tipo de publicidade, promoción, publicación, incluído Internet ou calquera outro medio da natureza que sexa, con fins informativos sempre que estes relaciónense co presente concurso, sen que dita utilización confíralle dereito de remuneración ou beneficio algún.\nACEPTACIÓN DAS BASES\nparticipación no Concurso supón a aceptación integra das bases, así como a resolución, por parte da organización, de calquera cuestión non prevista nas mesmas.\nCalquera dúbida respecto a estas bases ou as formas de participación no concurso pode ser referida a omix.ribadavia@gmail.com\nA organización resérvase o dereito de interpretar e modificar as bases do presente concurso en calquera momento ou mesmo anulalo ou deixalo sen efecto, sempre que concorra causa xustificada para iso.\nEn todo caso, comprométese a comunicar aos concursantes as bases modificadas ou, na súa casa, a anulación do concurso no seu conxunto a través da pagina web www.ribadavia.es.\nA organización non serán responsables dos prexuízos que puidesen ocasionar aos concursantes e votantes derivados de avarías, sobrecargas, caídas de liñas ou calquera outra eventualidade de igual ou similar índole, alleas á vontade dos organizadores que impidan a conexión ás paginas web ou que puidesen aparecer con ocasión ou como consecuencia do #gozar do premio.\nOs concursantes comprométense a que a información que faciliten sexa completa, veraz e atópese actualizada: en todo caso, os organizadores non comproban a autenticidade da mesma e declina, por tanto, calquera responsabilidade que se derive de eventuais erros, omisións ou falsidades.\nAo participar no concurso, o candidato afirma que a súa obra é un traballo orixinal e individual, que o participantes é o único propietario do traballo e que ningún terceiro é propietario, ten copyright ou marca rexistra na obra presentada, nin ostenta dereito algún de propiedade industrial ou intelectual algún sobre a obra presentada.\nO participante exime de calquera demanda ou reclamación formulada por parte de terceiros sobre vulneración de dereito algún de propiedade industrial ou intelectual relacionada coa obra presentada.\nA participación no concurso implícase a cesión ao Concello de Ribadavia dos dereitos de reprodución, distribución, comunicación pública e transformación sobre as obras presentadas, de acordo coa lexislación sobre a Propiedade Intelectual.\nCada participante deberá enviar un correo á dirección omix.ribadavia@gmail.com, cos seguintes datos: Nome e apelidos, teléfono de contacto, data de autorización, correo electrónico e en caso de ser menor de idade, nome, apelidos e DNI do pai, nai ou titor legal.\nCada participante poderá presentar unha soa proposta. No caso de que algún participante presente máis dunha proposta considerarase válida só a primeira.\nAs obras audiovisuais presentadas só poderán realizarse a través da aplicación TikTok.\nNos vídeos subidos á App de Tiktok é obrigatorio que conteña o hastag #ribadaviapolaigualdade para poder participar.


Control de pragas - FitoStinger - Servizos terrestres\nTratamentos con madeira\nA vespa asiática (velutina)\nRatas e ratos\nOs fungos da madeira\nA procesionaria do piñeiro\nControl de pragas - FitoStinger\nSolicita a túa inspección totalmente gratuíta: 931733230\nChámanos: 931 733 230\nAcepto o Política de privacidade\nVas deixarnos a túa información para poder contactar connosco e iso é algo que valoramos moito. É por iso que avisamos de que os seus datos serán seguros porque cumprimos co RGPD (Regulamento xeral de protección de datos). Responsable »FitoStinger, SL. Finalidade »Para poder responder á mensaxe que nos envías con este formulario de contacto. Lexitimación »O seu consentimento. Destinatarios »Gardaremos os teus datos en LucusHost, o noso provedor de correo electrónico e hospedaxe, que tamén cumpre co RGPD. Dereitos »Terá dereito a acceder, rectificar, limitar e eliminar os seus datos.\nservizos o que ofrecemos\nEspecialistas en prevención e control. Cucarachas, chinches, formigas ...\nInstalación de gaivotas, pombas e outros dispositivos de aves. Evite danos graves nos tellados, cubertas, cornixas, etc.\nOs roedores poden causar graves perdas económicas. Plans de prevención e control a medida; para particulares e empresas.\nTratamentos comprensivos de protección da madeira. Termitas, fungos, gusano ...\nservizos feito con drone\nPROCESIONARIO DE PINO\nAltamente picante para persoas e animais. Produce unha gran defoliación nas árbores.\nPicadura moi dolorosa e a miúdo fatal. Comedor de abellas e outros insectos e cultivos.\nXerar humidade e elevan cubertas. Monumentos e edificios históricos erosionados.\nPica moi duradeira. Transmiten enfermidades graves: Zika, Dengue ou febre amarela.\nNon morden, morden. Poden cegarte. Poden transmitir cólera, febre tifoidea ou disentería.\nOUTRAS PRAZAS AGRARIAS (FITOSANITARIAS)\nArrozos, viñedos, horta, etc. Poden producir grandes perdas económicas.\nCoñece as nosas máquinas aéreas\nPresentámosche os nosos drons, que usamos para combater algunhas das pragas que tratamos. Descubra os seus beneficios e como aplicamos tratamentos.\nPhytoStinger é un empresa cun marcado perfil innovador. Ofertas Control de pragas con tecnoloxía drone, traballando con Visión artificial entre outras tecnoloxías.\nLugares onde actuamos prevención e tratamento\nRealizamos Desinfección, Desinsección e Control de Roedores\nVehículos públicos e taxis\nCentros de lecer\nAdemais, cos nosos drons podemos realizar tratamentos aéreos específicos en\nHoteis Casas de campo\nPhytoStinger está situado como o sistema ideal para tratar todos os xardíns domésticos procesionaria do piñeiro. O control de pragas con tecnoloxía de drones permite a aplicación do produto fitosanitario directamente nos niños. E grazas a isto, a zona non se debe poñer en corentena unha vez realizado o tratamento.\nO mesmo vale vespa asiática (Velutin), onde aplicaremos o biocida de xeito localizado e eliminando a todos os hóspedes nun único tratamento.\nGrazas á súa versatilidade de voo, a aeronave poderá chegar ás zonas máis complexas e realizar un tratamento rápido e eficaz. Ademais, todo a un custo altamente competitivo. Informámosche?\nHoteis e casas rurais\nHoteis, casas rurais, campamentos, zonas de acampada, casas das colonias, etc. Todos eles constitúen un dos segmentos máis ideais para a aplicación do tratamento contra procesionaria do piñeiro, o vespa asiática (Velutina) ou o eliminación de herbas daniñas en cubertas, tellados ou fachadas.\nO drone permitirá que o produto fitosanitario ou biocida se aplique directamente sobre o destino a ser tratado. Funcionará dun xeito rápido e eficaz, chegando a zonas de difícil acceso, onde os tratamentos realizados con nebulización ou aspersión mediante pistolas aplicadoras son imposibles. E todo con efecto inmediato sobre a praga tratada.\nMoitas comunidades están situadas en zonas poboadas por numerosas árbores. As urbanizacións e as zonas residenciais situadas en Europa, adoitan ter bosques por todas partes.\nUnha solución para os seus residentes, ideal para tratar posibles afectacións de pragas procesionaria do piñeiro, vespa asiática (Velutin) ou a proliferación de maleza en fachadas e tellados ou tellados.\nOfrecemos as mellores opcións de tratamento. Cun prezo moi competitivo respecto aos tratamentos que se ofrecen na actualidade e cun maior respecto ao medio ambiente. E os custos poden ser compartidos por todos os propietarios.\nParques de atraccións, parques de aventuras, parques acuáticos, parques temáticos, etc. Constitúense como zonas que non poden permitirse o feito de ter afectación nas súas instalacións, dunha praga coma a procesionaria do piñeiro ou vespa asiática (Velutina). Só temos que facer un pouco de busca en Internet para localizar un caso que se converteu en soporte multimedia, debido á afectación de numerosos clientes.\nFitoStinger proporcionará un tratamento cirúrxico eficaz a través dos nosos drons PhytoStinger y FitoVelu. Na maioría dos casos nin sequera será necesario poñer en cuarentena as zonas, debido á natureza localizada do tratamento.\nHumidais e ribeiras\nMonumentos e edificios históricos\nOs parques e xardíns sempre foron un lugar de encontro e recreo para os habitantes das cidades e cidades. Un lugar para desconectar e practicar deporte, pasear co can, saír cos máis pequenos ...\nOs concellos, polo tanto, deben garantir o mantemento destas zonas e a seguridade dos seus cidadáns. FitoStinger poderá axudar a manter as condicións óptimas destas zonas e preservalas mantendo as pragas a raia procesionaria do piñeiro e vespa asiática. Axudar a evitar un problema de saúde pública.\nDo mesmo xeito, cubriremos as zonas de auga estancadas cos nosos tratamentos específicos para mosquito tigre ou en ribeiras de paso polo municipio para o mosca negra.\nO control de pragas con tecnoloxía de avións non tripulados é a fórmula ideal contra pragas tan perigosas como mosca negra o O mosquito tigre. Ambos en proceso de expansión.\nA través dos nosos sistemas específicos de tratamento, podemos tratar as áreas de cría destes seres de xeito localizado e evitar que as larvas cheguen á súa etapa adulta. Para iso, cos nosos drons chegaremos ás zonas de máis difícil acceso, incluso desde embarcacións, para tratar eficazmente a proliferación da praga.\nRíos, deltas, regatos, encoros, lagos e outros lados de río serán o obxectivo ideal para os nosos UAS.\nUn dos casos de uso, onde tamén somos pioneiros, está no tratamento de maleza en monumentos, edificios históricos e tamén calquera outra infraestrutura que o requira.\nPodemos acceder de xeito rápido e eficaz a fachadas, tellados, cubertas e calquera zona de difícil acceso cos nosos drons.\nXa non será necesaria a construción de andamios ou outras estruturas para levar a cabo este tipo de accións de limpeza. maleza, que danan a infraestrutura, provocando humidade, fisuras e outros problemas importantes para a súa conservación e mantemento.\nDada a imposibilidade de aplicar tratamentos fitosanitarios masivos regularmente mediante o uso de avións ou helicópteros, o control de pragas con tecnoloxía drone sitúase como a solución ideal. Permite como estándar de tratamento principal, traballar con Machine Vision entre outras tecnoloxías, drons de tratamento agrícola (PhytoAgro) postúlanse como unha ferramenta eficaz para o sector agrícola.\nÉ unha ferramenta eficaz que optimiza os tratamentos, reduce o consumo de auga e xestiona localmente os diferentes problemas aos que se enfrontan os cultivos, como pragas agrícolas.\nA oportunidade de mellorar a seguridade laboral no sector e evitar que o persoal realice tratamentos mediante sistemas moito máis perigosos para a saúde. Reducindo a deriva dos produtos aplicados e a exposición a eles.\nc / Camèlies, 15, local 2-3, Cerdanyola del Vallès (08290), Barcelona, España\nFitoStinger Todos os dereitos reservados


A campaña 'Toponimízate. Falámosche dos nomes da túa terra' chega esta tarde de xeito telemático ao Barco de Valdeorras. A cita poderá seguirse, a partir das 15:40 horas de hoxe\nRedacción 22 de noviembre de 2021, 13:01\nA campaña de divulgación da toponimia galega Toponimízate. Falámosche dos nomes da túa terra, coordinada pola Real Academia Galega coa colaboración da Xunta de Galicia, chega hoxe ao Barco de Valdeorras.\nSerá nunha sesión telemática que se emitirá, a partir das 15:40 horas de hoxe, dende a canle de Youtube da Real Academia Galega e o portal Toponimia de Galicia, e que será seguida en directo polo alumnado e o profesorado do IES Lauro Olmo e do IES Martaguisela, e mais as persoas que se acheguen ao Teatro Municipal Lauro Olmo do Barco de Valdeorras.\nO público aprenderá a orixe e o significado de distintos nomes de lugar deste concello ourensán e como funciona a plataforma colaborativa de recollida da microtoponimia Galicia Nomeada.\nAta o momento, no Barco xa foron recuperados máis de 200 microtopónimos a través de Galicia Nomeada grazas ao labor de varios colaboradores, como o profesor Xabier Roo e o técnico municipal de cultura Gustavo Docampo. O coordinador da unidade técnica de toponimia do Seminario de Onomástica da Real Academia Galega, Vicente Feijoo, procurará na charla de hoxe, entre a rapazada e as persoas adultas, novas e novos gardiáns que sigan a incrementar os nomes de leiras, fontes, devesas ou veigas do concello incorporados a este espazo concibido para preservar un patrimonio cultural inmaterial de valor incalculable.\nA charla continuará coa parte dedicada á orixe e o significado de distintos topónimos, que conta coa colaboración do académico electo Gonzalo Navaza, profesor da Universidade de Vigo, e que comezará polo propio nome do concello. O primeiro dos elementos que forman parte del, barco, levou ao imaxinario popular a crear diferentes lendas sobre a existencia dalgunha embarcación desde a época romana na beira do río Sil; o lugar do Porto da Barca no punto onde se supón que cruzaba o barco entre a capital e Viloira (que existiu ata 1902) reforza a idea de que o nome O Barco facía referencia a unha embarcación que servise para cruzar o río. Outra tese, en cambio, sostén que a forma barco pode proceder dunha partícula prerromana *barg- ou *barc. co significado de "depresión fluvial ou concavidade". Canto ao segundo dos elementos, Valdeorras, fai referencia ao Val dos Guigurros, en referencia ao pobo prerromano localizado nesta parte de Ourense.\nRAGC ACTUALIDAD CULTURA O BARCO


A Deputación da Coruña e Cogami colaboran nun programa que facilitou a inserción laboral de 955 persoas con discapacidade na provincia\nemprego 17 de Xullo de 2020\nValentín González Formoso e Anxo Queiruga reuníronse hoxe na sede da Deputación e subliñaron os bos resultados do Servizo de Intermediación Laboral\nDas 2.184 persoas con discapacidade que o ano pasado atoparon un emprego con este programa, o 44% (955) fixérono na provincia da Coruña\nO presidente da Deputación da Coruña, Valentín González Formoso, e o presidente de Cogami, Anxo Queiruga, reuníronse esta mañá na sede da institución provincial para abordar a colaboración entre ambas entidades.\nGonzález Formoso e Anxo Queiruga analizaron os resultados do Servizo de Intermediación Laboral (SIL), un programa que conta co apoio económico Deputación, e que o ano pasado facilitou a inserción laboral de 2.184 persoas con discapacidade en Galicia, 955 delas na provincia da Coruña.\nO presidente da Deputación da Coruña gabou o "extraordinario traballo" desenvolvido por un equipo multidisciplinar de profesionais en orientación laboral e axentes de emprego para buscar os perfís profesionais que mellor se adapten ás necesidades das empresas e apuntou que se trata "dunha axuda fundamental para un colectivo con especiais dificultades para acceder ao mercado laboral".\nNeste sentido, destacou que a Deputación incrementou no pasado mandato a súa achega ao programa, pasando dos 60.000 aos 90.000 euros anuais, para manter en funcionamento un servizo que permite que cada ano arredor de 2.000 persoas con discapacidade poidan acceder a un emprego.\nAnxo Queiruga incidiu tamén nos bos resultados do SIL e agradeceu o apoio económico da Deputación para o desenvolvemento dun servizo que conta con 18.000 persoas inscritas, 8.033 delas da provincia da Coruña, e lembrou que as especiais dificultades da inserción laboral deste colectivo estanse a agravar polas consecuencias sociais e económicas derivadas da pandemia do Covid19.\nA Deputación publica hoxe a concesión aos concellos das axudas do…


O Concello de Foz convoca cinco empregos de persoal laboral temporal |\nHome Actualidade O Concello de Foz convoca cinco empregos de persoal laboral temporal\nFoz, 26 de febreiro de 2021. O Concello de Foz convoca cinco empregos de persoal laboral temporal: tres de peóns de servizos múltiples, un de peón condutor e outro de auxiliar de servizos múltiples.\nEsta convocatoria é posible grazas a participación do Concello focense no Plan Provincial Único de Cooperación cos Concellos 2020 da Deputación de Lugo, que contempla unha achega para este municipio de 100.894 euros, dentro do programa de fomento do emprego.\nAs tres prazas de peóns operarios de servizos múltiples son para un período de 6 meses, a de peón condutor é para 7 meses e a de auxiliar de servizos múltiples para 3 meses, todas elas a xornada completa.\nA concelleira de Emprego, Inés López Couto, explica que “para optar a estas prazas os interesados deberán presentar solicitude no Concello. O prazo remata este vindeiro mércores, 3 de marzo”.


300.000 euros para un aparcadoiro pero non para novas intervencións no Castelo da Rocha Forte - Historia de Galicia\nVista xeral das ruínas do Castelo da Rocha Forte coas sondaxes na parte superior esquerda / foto Concello de Santiago\n300.000 euros para un aparcadoiro pero non para novas intervencións no Castelo da Rocha Forte\nUn total de 292.168  (241.461,16 euros sen IVE; IVE de 50.706,84 euros) e un prazo de execución de 3 meses. Este é o orzamento de licitación aprobado pola xunta de goberno do Concello de Santiago para adxudicación do acondicionamento exterior do xacemento arqueolóxico do Castelo da Rocha Forte.\n“Trátase neste caso dos accesos e do aparcamento, co obxectivo de completar o entorno para a súa posta en marcha“, aclarou o alcade Xosé Sánchez Bugallo. Con todo, non haberá novas escavacións ou actuacións de conservación deste ben que foi obxecto de importantes intervencións arqueolóxicas nos últimos anos.\nEsta actuación forma parte da Estratexia de Desenvolvemento Urbano Sostible Integrado do Concello de Santiago (EDUSI Santiago) cofinanciado polo Fondo Europeo de Desenvolvemento Rexional (FEDER) no marco do Programa Operativo Plurirrexional de España 2014-2020 nun 80% sendo o 20% restante con cargo á dotación económica municipal.\nUn dos castelos máis importantes de Galicia\nTal e como xa contamos en HdG, o castelo da Rocha Forte non é un castelo calquera. É unha das fortalezas máis importantes e máis impresionantes que tivo Galicia durante a baixa Idade Media. Foi construído polo arcebispo Xoán Arias cara ao ano 1240 e, desde entón, serviu como residencia arcebispal e do cabido, e foi testemuña de gran parte da historia medieval de Santiago. Tamén foi unha das primeiras fortalezas en seren derrubadas polas Irmandades durante a Segunda Guerra Irmandiña, en 1467. E, ao contrario doutras moitas, nunca foi reconstruída. De feito, foi desmontada polo propio arcebispado, quen levou as súas pedras a outras propiedades eclesiásticas a partir de 1471\nDurante os seus máis de 200 anos de actividade, esta fortaleza chegou a ser unha das máis importantes do seu tempo en Galicia. Nos seus muros tiveron lugar batallas que marcaron parte da historia deste país, mesmo asasinatos colectivos, como o dos responsables da revolta burguesa de 1320 no que se deu en coñecer como o Día da Ira.\nTamén salienta deste castelo a reconstrución realizada por Berenguel de Landoira despois dos estragos causados polos cidadáns de Compostela nesa revolta que dirixiu Afonso Suárez de Deza, da familia dos Deza-Churruchaos e mordomo do fillo de Sancho IV de Castela, o infante Felipe, que sería un dos asasinados no Día da Ira.\nTemas: Castelo da RochaDía da IraGuerra IrmandiñaSantiago de CompostelaXoán Arias\nSeguinte Polémica en Baiona por poñer o escenario dun festival de música enriba dun castro\nAnterior Atopan as vivendas mellor conservadas dun castro en Galicia nunha excavación en Navia de Suarna


Por que hai que coidar a biodiversidade? - Consumer\n“Estamos rodeados de biodiversidade no noso día a día”\nA Unión Europea (UE) tamén valora a importancia de coidar a biodiversidade para o benestar dos cidadáns e estima que a súa perda custa cada ano aos Estados membros o 3% do seu Produto Interior Bruto (PIB). Para coñecer se os europeos son conscientes diso, a Comisión Europea (CE) publicaba en 2015 un Eurobarómetro sobre a biodiversidade. A enquisa, con respostas de 27.718 habitantes da UE (un milleiro deles españois), sinalaba que oito de cada dez europeos pensan que a súa perda é un problema “grave” e que máis de cinco cren que lles afectará. Os españois considerábanse máis preocupados que a media de cidadáns comunitarios.


Coñecemos a historia de Felipe, de 40 anos, tras pasar 21 días na UCI do CHUO | Noticias de Galicia | CRTVG\nPublicado o 12/08/2021 14:20\n• O apoio psicolóxico é vital no proceso de recuperación dos pacientes de covid-19\n40 anos, deportista, sen patoloxías previas e tres días antes de ser vacinado, Felipe tivo que entrar por Urxencias no hospital de Ourense. Tiña unha pneumonía bilateral provocada polo coronavirus e apenas unha inspiración e expiración bastaron para derivalo de inmediato á UCI.\nAcaba de pasar a planta, con 20 quilos menos, case un por cada 21 días que pasou en coma inducido. Rehabilitación ou fisioterapia respiratoria están agora na axenda de Felipe. Pero igualmente importante para avanzar cara ao seu restablecemento é a recuperación psicolóxica, e aí entran en xogo as profesionais que traballan non só con el, tamén con toda a súa familia.\n"O que máis boto de menos é tocalos, que aínda non lles puiden dar un bico nin abrazalos, pero polo menos podo velos, porque non puiden falar con eles como agora, que estiven na UCI", asegura.\nEse apoio psicolóxico xoga un papel fundamental na recuperación. As psicólogas serven, ademais, como enlace entre o paciente e os seus nunha situación de illamento que é tan dura tanto emocional como fisicamente. Unha situación en que poder soprar as candeas do aniversario da avoa, amosarlles como medra a barba ou anunciarlle á familia que hoxe, por fin, puido ir sen axuda ata a ducha son as verdadeiras cousas importantes na vida.\n"Cando tes un pé no outro barrio, por dicilo literalmente, o que lembras, o que valoras e do que só era consciente cando estaba intubado era de que a miña familia estaba loitando por min, e agora son eu o que ten que terminar esa loita", salienta.\nDenuncian inseguridade ante o aumento de 'okupas' na contorna da Cidade da Xustiza de Vigo


O Viso celebra a VII edición do Magosto Furtivo\nCultura • 24/11/2016\nUnha xornada de convivencia, música e actividades deportivas para todas as idades que arrancarán o sábado ás 13:00 horas coa sesión vermut amenizada polo grupo Polisóns da Teixeira. Pola tarde haberá música tradicional e xogos populares, unha msotra de elaboración de augardente e castañas para os asistentes.\nEste evento músico-tradicional organizado pola Sociedade Cultural do Viso, Tanto Nos Ten e o Colectivo Lúa Meiga, que se desenvolverá o vindeiro sábado 26 na parroquia de O Viso. Os Polisóns da Teixeira serán os encargados de arrancar a xornada ás 13:00h, para continuar cun xantar popular e xa pola tarde, con xogos populares e música tradicional e diversión da man de Follas Verdes, Anaquiños, Aluarado, Gaiteiros da Chan das Pipas, Peter Punk (pallaso), Volta e Dálle e o grupo Tanto Nos Ten. Contarase coa tradicional mostra de elaboración de augardente e moitas castañas para os asistentes.\nDende a organización convídase a toda a veciñanza a asistir e mesmo a colaborar deste evento diverso e atractivo para tódalas idades. Agradecen a colaboración da Deputación de Pontevedra, Concello de Redondela, A Tenda de Concha e Agro O Viso.


A I Ruta Momentos Extraordinarios amplíase a máis zonas de Galicia. Con ela, gozar dunha copa de Colección 68 ten premio: unha fin de semana nun balneario e a visita á Mellor Adega de España: Viña Costeira.\nA I Ruta Momentos Extraordinarios segue medrando, e chega a novas zonas: Monforte, Ribadavia, A Estrada, Noia e Melide. Coas novas zonas adheridas, máis de 400 establecementos participarán na actividade, cunha gran acollida.\nParticipar na acción é moi doado: os establecementos entregarán un cartón a todas aquelas persoas que soliciten unha copa de Colección 68. Xuntando 10 selos nun mínimo de 3 establecementos adheridos, os participantes recibirán unha botella de Colección 68 de regalo, canxeable en calquera establecemento da ruta.\nViño e termalismo, unidos por Colección 68\nAdemais, todas aquelas persoas que entreguen o seu cartón cuberto, participarán no sorteo dunha fin de semana no espectacular Balneario de Laias, onde poderán gozar da paz e tranquilidade que ofrece o recinto e o seu contorno. Durante a fin de semana, coñecerán as instalacións da Adega Viña Costeira, recentemente recoñecida como a Mellor Adega de España nos Premios Verema.\nMonforte, Ribadavia, A Estrada, Noia e Melide, novidades\nComo novidade na actividade, Monforte, Ribadavia, A Estrada e Noia uníronse á iniciativa, con máis de 80 establecementos adheridos en total. Nestas localidades, a I Ruta Momentos Extraordinarios estará en vigor ata o 10 de xuño. Pola súa banda, 17 establecementos de Melide participarán na acción ata o 17 de xuño. Consulta eiquí o listado completo de participantes e anímate a visitalos!: Monforte, Ribadavia, A Estrada, Noia, Melide.\nCun 85% de uva Treixadura, un 10% Albariño e un 5% Godello, Colección 68 é un viño perfecto para gozar con todo tipo de pescados e mariscos, amosando incluso unha boa maridaxe con carnes brancas. Por iso, coa Ruta Momentos Extraordinarios poderás combinalo coa diversa oferta gastronómica dos centros hosteleiros participantes.\nLembra, a acción durará ata o 10 de xuño en Monforte, Ribadavia, A Estrada e Noia e ata o 17 de xuño en Melide. Ata entón, xunta os teus 10 selos, desfruta deste viño tan especial coa mellor compaña e a polos premios!


A terapia psicolóxica, chave no coidado da saúde mental - Fisioterapeutas García e Lestón\nA terapia psicolóxica, chave no coidado da saúde mental\nMay 23, 2021 /0 Comentarios/en Uncategorized /por admin\nNon hai dúbidas de que a pandemia da COVID-19 impactou de cheo na nosa saúde física, pero non o fixo dunha menor forma na mental. De feito, a “nova normalidade” na que nos atopamos resulta ser o seu espello nesta última, pois os seus graves efectos incrementaron o nivel de incerteza da poboación en xeral.\nNeste punto de gran demanda da atención psicolóxica, e por mor da súa carencia tanto de recursos humanos como económicos, moitas veces a solución máis rápida (que non a máis efectiva, polo menos a longo prazo) é tratar a doenza con medicamentos.\nDe feito, tal e como manifesta o último informe da Junta Internacional de Fiscalización de Estupefacientes (JIFE) do 2020, España é o primeiro país do mundo no índice de consumo por cada 1.000 habitantes de benzodiacepinas. Estes son fármacos psicotrópicos empregados para tratar os casos leves de insomnio, ansiedade ou trastornos emocionais.\nOs datos que recolle a JIFE foron recollidos no ano 2019, polo que son anteriores á pandemia coa que estamos a convivir e ao aumento dos casos de malestar psicolóxico derivados dela.\nDeste xeito, no contexto actual, un dos principais problemas cos que bate un ou unha paciente que sofre ansiedade ou depresión é coa falta de profesionais nesta área na Atención Primaria. Nestes casos, a solución que reciben para as súas doenzas pasa por tomar fármacos como as benzodiacepinas que, de consumilas durante máis tempo do indicado, poden provocar unha dependencia e adición.\nAsí, é certo que os antidepresivos poden formar parte do tratamento desta enfermidade cando se dan síntomas graves, porén, cómpre tamén valorar os riscos que pode presentar para a saúde do/a paciente fronte á súa eficacia.\nChegados a este punto, debemos destacar o importante papel que cumpre nesta cuestión a terapia psicolóxica grazas á axuda que proporciona para que a propia persoa poida ser quen de manexar o seu problema e de afrontalo do mellor xeito posible.\nAspectos como o illamento, a falta de contacto social ou os cambios de rutina ou laborais poden xerarte un gran malestar e afectar á túa saúde mental, pero moitas veces non fai falta unha receita de tranquilizantes para poñerlles fin. No noso Centro Integral de Saúde e Benestar García Lestón contamos cunha área específica de psicoloxía na que te podemos axudar a superar todos os obstáculos que teñas diante e que volvas ver a luz.\nhttps://garcialeston.com/wp-content/uploads/2021/05/Captura-de-pantalla-2021-05-23-a-las-18.20.04.jpg 820 2430 admin https://garcialeston.com/wp-content/uploads/2020/06/web-4-300x79.jpg admin2021-05-23 16:20:352021-05-23 16:20:35A terapia psicolóxica, chave no coidado da saúde mental\nAs présas non son boas, planificación contra a frustración A presión non sempre é negativa. Descubre a presoterapia con nós!


Enterpreneurs | A Coruña Faculty of Computer Science\nNa FIC promovese a iniciativa empresarial dos seus estudantes e profesores, como fruto de isto, xurdiron nos últimos anos diversas empresas de tecnoloxía entre as que podemos citar a ....\nTorus Software Solutions é unha empresa de solucións de software de comunicacións ultrarrápido, que permite acelerar aplicacións en entornos donde o rendemento é crítico, en especial nos ámbito financieiro, o das telecomunicacións e a enerxía. Torus está participada pola UDC e a Fundación Barrié, así como por investigadores do Grupo de Arquitectura de Computadores da UDC. É o resultado das investigacións levadas a cabo polos promotores no campo das comunicacións de altas prestacións e do financiamento recibido pola Fundación Barrié a través do Fondo de Investimento Ciencia, mecanismo creado para axudar a valorización e comercialización de tecnoloxías xeradas nas Universidades e Centros de investigación Galego.\nTorus aposta firmemente polo I+D e a súa aplicación aos sectores máis competitivos, así como a valorización comercial de tecnoloxías disruptivas mediante a súa transformación en productos únicos. Torus está comprometida co progreso económico e social de Galicia, tendendo pontes entre o mundo académico e o empresarial, e o recoñecemento profesional da Enxeñaría en Informática.\nKAPPOWSKY é unha empresa destinada a realización de aplicacións de tipo corporativa para Smartphones e de aplicacións con Xeolocalización para o interior dos edificios, o que denominaremos “ASPIE”: Aplicacións específicas para Smartphones de Posicionamiento no Interior de Edificios.\nPara KAPPOWSKY o deseño de aplicacións corporativas supon moito mais que crear unha carta de presentación de unha empresa e gracias as modernas cualidades dos dispositivos móviles fai que unha aplicación corporativa sexa moito máis completa que unha simple páxina web, otorgándolles novas funcionalidades.\nA característica máis innovadora de KAPPOWSKY é o desenvolvemento de unha idea que se bautizou como ASPIE. ASPIE permitirá usar o móvil para posicionarse e indicar rutas no interior dos edificios.\nAppentra proporciona ferramentas software de calidade que permitan un uso extensivo das técnicas de computación de alto rendemento (HPC) en todas as áreas de aplicación da enxeñaría, a ciencia e a industria. Os clientes obxectivo de Appentra son empresas e organizacións que actualizan frecuentemente as súas aplicacións de cálculo intensivo en mercados como o aeroespacial, automoción, enxeñaría civil, biomedicina ou químico.\nAs ferramentas software de Appentra simplifican a programación multi-core e many-core debido a que reducen a necesidade de coñecementos e habilidades en técnicas de programación paralela e HPC, o que redunda nun aumento da produtividade dos seus clientes.\nEn Appentra, a investigación e o desenrolo é un valor estratéxico e a innovación é o motor para proporcionar novas solucións software HPC innovadoras que satisfagan as necesidades e melloren a produtividade dos seus clientes.\nAs nosas solucións incorporan tecnoloxías e estándares amplamente consolidados no mercado, xunto ás últimas innovacións en tecnoloxías emerxentes, sendo ademais o Software Libre un dos alicerces fundamentais dos proxectos que levamos a cabo.\nA nosa innovación non se cinxe únicamente á tecnoloxía, e tamén facemos uso das últimas metodoloxías áxiles de desenvolvemento, buscando incrementar a nosa productividade tanto nos procesos de desenvolvemento como na interación cos nosos clientes.\nAppeiros Mobile Development S.L.\nAppeiros Mobile Development S.L. é unha iniciativa empresarial promovida por estudantes Enxeñaría Informática da Universidade da Coruña coa intención estratéxica de desenvolver aplicacións para dispositivos móbiles intelixentes que permitan a comunicación e o acceso á información en calquera lugar e momento baseándonos nas principais plataformas de desenvolvemento para promover o seu uso sensato e universalización.\nAs nosas metas son:\nAxudar a empresas e organizacións locais a mellorar a súa presenza en mobilidade.\nDesenvolver e comercializar aplicacións propias a nivel internacional\nColaborar na incorporación de colectivos minoritarios ás novas tecnoloxías móbiles\nO noso enfoque é a paixon pola tecnoloxía e a busca da excelencia no desenvolvemento de software en mobilidade, fundamentada na calidade, a innovación e a responsabilidade social.\nTeimas e unha empresa creada por tres ex-alumnos da Facultade de Informática, que se dedica ao desenvolvemento de software orientada a produto. Desenvolve a súa actividade no sector medioambiental pero tamén inicia novos proxectos singulares noutros negocios. Sen dúbida, a pedra angular da sua actividade é o desenvolvemento de produtos ofrecidos coma servizo: SaaS.\nTrabe Soluciones e unha empresa creada por catro ex-alumnos da Facultade de Informática, que se dedica ao desenrrolo de solucións software, a consultoría e a formación. Os seus desenrrolos orientanse ao entorno web, utilizando tecnoloxías innovadoras e software libre potenciando a estandarización, a accesibilidade e a usabilidade.\nLambdaStream é unha spin-off de base tecnolóxica, creada a partir dun proxecto de investigación (VoDKA: Video-on-Demand Kernel Architecture) na que participan profesores, investigadores e ex-alumnos da Facultade de Informática. Desde o seu inicio, focaliza toda a súa actividade de I+D+i en obter plataformas robustas e innovadoras para a adquisición, codificación, cifrado, tratamento, almacenamento, distribución e presentación de contidos multimedia, centrándose especialmente nos sistemas distribuídos e disponibilidade, nos sistemas de streaming de vídeo e audio, nos sistemas de vídeo baixo demanda, así como na obtención de aplicacións, produtos, servicios e contidos interactivos para televisión dixital.\nLambdaStream Servicios Interactivos\nIgalia é unha empresa de software fundada por varios ex-alumnos da Facultade de Informática (FIC), na que traballan actualmente máis de 20 enxeñeiros da FIC. A súa actividade pasa polo desenvolvemento de solucións baseadas en Software Libre, principalmente para administración pública e multinacionais tecnolóxicas dentro e fora de España. Igalia é unha organización cooperativista e asamblearia que desenvolve un modelo de negocio innovador, rentable e sostible ó redor do Software Libre.\nImaxin|software é unha empresa formada en 1997 por catro ex-alumnos da FIC. Dedicada á consultoría e o desenvolvemento software conta con cinco áreas de negocio:\nimaxin|context: Tradución automática. Solucións multilingües de procesamento lingüístico e documental.\nimaxin|localiza: Servizos integrais de localización de software a galego, portugués, español e inglés.\nimaxin|gaming: área multimedia especializada en aplicacións educativas e formativas, xogos sociais, advergaming...\nimaxin|groupWeb: Desenvolvemento software en ambiente web, especialmente orientada a solucións corporativas.\nimaxin|avanza: Solucións personalizadas para a xestión de contidos, xestión documental, intranet e extranet.\nSSIT CONSULTING é unha empresa Consultora en Tecnoloxía adicada ó deseño e desenrrolo de Software con tecnoloxías de última xeración conxuntamente con Linguaxes, Técnicas e Metodoloxías avanzadas de Enxeneríade Software, deseño e implantación de Redes de Datos corporativas, Domiños de Rede e servizos de consultoría nas áreas de Software, Hardware e Networking, coma así tamén ó Deseño Gráfico aplicado a Identidades Corporativas, Sitos Web, e en xeral todo tipo de deseños gráficos.\nnomasystems é unha empresa de enxeñería dedicada ao desenvolvemento de software de comunicacións para contornas de telefonía móbil e fixa, proporcionando solucións a medida para cada cliente.\nO noso ámbito de desenvolvemento está centrado nas aplicacións móbiles, solucións e servizos de telefonía, así como pasarelas de comunicacións e middleware de alto rendemento e dispoñibilidade.\nA empresa fúndase no 2004 como unha spin-off da Universidade da Coruña, para levar ao mundo empresarial os resultados e o coñecemento adquirido polos seus socios fundadores durante máis de 10 anos de investigación e desenvolvemento no campo das comunicacións móbiles.\nDesenvolvemos os nosos produtos coas premisas de innovación, fiabilidade e calidade. Avalan o noso traballo o coñecemento e a experiencia dos nosos profesionais, así como a plena satisfacción de todos os nosos clientes.\nAvansig é una empresa creada por dous ex-alumnos da Facultade de Informática (David Trillo Pérez e José Ignacio Lamas Fonte) que está especializada na enxeñería do software e que nace co obxectivo de ofrecer a administración e empresas servizos de consultaría tecnolóxica e desenvolvemento de software a medida baseados en tecnoloxías SIX (Sistemas de Información Xeográfica) FOSS (Free and Open Source Software)\nO principal obxectivo da nosa empresa é propoñer e desenvolver a profesionais, empresas e organizacións solucións avanzadas en tecnoloxías da información e as comunicacións, co fin de mellorar os seus procesos de negocio e aportar carácter diferenciador a os seus produtos.\nA actividade de Avansig está orientada a o desenvolvemento de software a medida, a I+D+I e a prestación de servizos dentro do campo das tecnoloxías SIX. Este campo, en constante crecemento e renovación, ten como principais clientes a administracións e empresas que utilizan as tecnoloxías SIX para incrementar e mellorar os seus procesos e capacidade de xestión, incrementar as súas ventas, aforrar custos e mellorar a súa competitividade.\nEasis é unha empresa galega que desenvolve e comercializa software e servicios relacionados coa actividade informática, arrancando como resultado da iniciativa empresarial dun grupo de Enxeñeiros formados na Facultade de Informática. Easis foi concebida cunha visión a largo prazo, baseada no talento e calidade dos seus empregados.\nA innovación constante constitúe a nosa vantaxe competitiva a través da anticipación de necesidades, así como dunha inversión continua en formación.\naCore é unha empresa de base tecnolóxica fundada por dous ex-alumnos da Facultade de Informática (actualmente cun terceiro ex-alumno coma novo socio).\nA especialidade de aCore é a tecnoloxía de identificación por radio frecuencia, ou RFID, e a sua integración nos máis diversos ámbitos. Para elo, realízanse os desenrolos software necesarios en cada situación apoiados no hardware RFID máis axeitado en cada caso. O obxectivo principal de aCore é acadar sistemas completos, fiables, de calidade e que cumplan completamente os requisitos do cliente.


Galicia sufriu nas últimas semanas varias ducias de incendios de menos de 20 hectáreas, dos que a Xunta non informou - Praza Pública\nIncendio en Val do Dubra, hai uns días © UGT Forestais Galicia\nAlgo máis dun cento de hectáreas ardidas nos montes entre as restricións informativas habituais\nDende o pasado 1 de xullo, inicio da tempada de perigo alto de lumes forestais, a Xunta informou unicamente de oito incendios. Evidentemente, producíronse moitos máis en Galicia, pero dende a chegada de Alberto Núñez Feijóo ao poder, no ano 2009, o Goberno galego comunica só aqueles que superen as 20 hectáreas ou que poñan en perigo zonas habitadas ou espazos como as áreas naturais protexidas.\nA maior parte dos incendios forestais que se producen en Galicia non son notificados pola Xunta nos seus partes diarios\nIsto fai, un ano máis, que a maior parte dos incendios forestais que se producen en Galicia non sexan notificados pola Xunta nos seus partes diarios. Todos os demais focos fican ocultos agás que un medio de comunicación ou cidadán se dirixa á Consellería de Medio Rural e pregunte especificamente por un incendio en concreto. A superficie total ardida só é coñecida a mediados do ano seguinte, cando o Goberno central fai pública a súa estatística de incendios forestais con datos fornecidos polas comunidades autónomas e cando a propia Xunta publica a actualización anual do Pladiga, que inclúe o balance do exercicio anterior. Ningún dos dous documentos detalla todos os incendios senón unicamente o seu número e os datos xerais de superficie afectada.\nIncendio en Verín, a comezos de xullo © @BrifLaza\nNo que levamos de mes a Xunta informou publicamente de só 8 incendios\nAsí, no que levamos de mes a Xunta informou publicamente de 8 incendios, que afectaron á A Pobra do Caramiñal (parroquia de Lesón, 47,29 hectáreas), Vimianzo (Berdoias, 25,64), Lousame (Vilalcoa, 41), Rubiá (Pardollán, 41,35), Porto do Son (San Pedro de Muro, 19), Porto do Son (Nebra, 35), Ourense (52,1) e Verín, na parroquia de Queirugas, un foco iniciado este mesmo xoves e que en poucas horas superara xa as 50 hectáreas queimadas. Na mañá do xoves, o incendio de Queirugás xa superaba as 160, segundo a Xunta.\nPorén, grazas á información que publican nas redes sociais sindicatos de bombeiros forestais ou axentes forestais e medioambientais podemos coñecer outros moitos incendios que se declararon nos últimos días en Galicia e dos que a cidadanía de cada lugar foi tamén consciente ao ver o fume e o lume nas proximidades das súas localidades.\nTraballadores forestais e colectivos profesionais informaron de preto dun cento de incendios en Galicia dende o 1 de xullo\nAsí, dende o 1 de xullo e alén dos notificados pola Xunta, houbo incendios forestais de maior ou menos entidade na Coruña, A Gudiña (varios), A Laracha, A Peroxa (varios), Allariz, Arteixo (varios), Boiro (varios), Caldas de Reis, Calvos de Randín, Cangas (varios), Carballeda de Valdeorras (varios), Carnota (varios), Carnota, Cartelle, Catoira, Cee, Cerceda, Chantada, Coles, Crecente, Cualedro, Cuntis, Dozón, Ferrol, Fisterra (varios), Fisterra, Forcarei, Lalín (varios), Láncara, Lobeira, Lobios, Lousame, Maceda, Manzaneda, Monforte, Monterrei, Negreira, Oia, Ourense, Padrenda, Pantón, Paradela, Pazos de Borbén, Ponteareas, Pontevedra, Porto do Son (varios), Porto do Son, Quiroga, Redondela, Ribeira, Riós, Rodeiro, Rubiá, Salvaterra do Miño, Santiago de Compostela (varios), Sanxenxo, Sarria, Soutomaior (varios), Trasmiras, Val do Dubra (varios), Verín, Vilaboa, Vilagarcía, Vilar de Barrio (varios) ou Xermade. Practicamente un cento, facendo unha procura rápida nas contas de twitter de bombeiros forestais e colectivos de traballadores.\nRestos dun incendio que tivo lugar en Lalín hai uns días © @BifLaza\nO lume está sendo habitual en boa parte da provincia de Ourense e moitos espazos do interior da provincia de Pontevedra e da costa coruñesa, especialmente no Barbanza e na Costa da Morte. Tamén houbo incendios preto dalgunhas cidades\nEsta é a dinámica habitual nun país como Galicia onde pola súa configuración xeográfica e o espallamento da súa poboación, os incendios de arrasan milleiros de hectáreas son a excepción e os focos dun tamaño menor son moito máis habituais.\nNon está sendo un mes de xullo de moitos incendios e mesmo así o lume está sendo habitual en boa parte da provincia de Ourense e moitos espazos do interior da provincia de Pontevedra e da costa coruñesa, especialmente no Barbanza e na Costa da Morte. Tamén houbo incendios preto dalgunhas cidades, o que sempre contribúe á maior visibilidade destes focos. Sobre todo na cidade de Ourense, que hai unhas xornadas rexistrou unha sucesión de lumes forestais en días case consecutivos. Pero tamén en Compostela e mesmo na Coruña e os seus arredores.\nEntre 2005 e 2009 o Goberno Bipartito informaba dúas veces ao día sobre todos os incendios rexistrados en Galicia, mesmo dos pequenos conatos. Na actualidade, comunidades como Castela e León tamén o fan\nA gran maioría destes incendios non notificados foron de pequena entidade, dunhas poucas hectáreas, pero dende hai anos a Xunta de Galicia recibe críticas por parte de colectivos profesionais e das forzas da oposición pola falta de transparencia na comunicación destes datos, de grande impacto social e relevancia nun país que sofre case todos os anos un número moi importantes de incendios forestais e cada certo tempo vagas de grande importancia.\nNon sempre foi así. Entre 2005 e 2009 a Consellería do Medio Rural do Goberno de coalición de PSdeG e BNG, dirixida por Alfredo Suárez Canal, informaba dúas veces ao día de todos os incendios que se producían en Galicia, independentemente do seu tamaño, mesmo os conatos.\nCando o PP chegou ao poder en 2009 pasou a informar só dos incendios que superasen as 20 hectáreas. Fíxoo para non xerar "alarma social"\nCo regreso do PP ao poder en 2009 a consellería de Medio Rural mudou por completo a súa política, notificando publicamente só os que superasen as 20 hectáreas de superficie ardida. O obxectivo, segundo os novos responsables da consellaría, era non xerar "alarma social" e evitar que "se traduzan como incendios os que non o son", en referencia aos pequenos conatos, como informaba daquela a desaparecida edición galega de El País. E todo motivado, segundo Medio Rural, porque os medios "non reflicten" os datos "tal e como se dan".\nTampouco é así noutras comunidades autónomas, mesmo as gobernadas polo Partido Popular. E, por exemplo Castela e León segue un sistema de información pública moi semellante ao empregado en Galicia entre 2005 e 2009, notificando dúas veces ao día todos os incendios producidos na rexión.\nBombeiros actuando nun incendio en Vimianzo, hai uns días © @BrifLaza


BNG - Asembleas Abertas de Portas: Nov 21, 2013\nO luns 25 de novembro de 2013 ás 14:50h. celebrarase un pleno extraordinario na casa do Concello coa seguinte orde do día:\n2. Conta xeral 2012.\n3. Orzamento municipal 2013.\n4. Moción do grupo municipal do BNG de Portas sobre o Decreto de Comedores.\nPretenden aprobar uns orzamentos que terán unha vixencia de tan só quince días. Despois deste pleno, os orzamentos terán que estar en exposición pública durante quince días, así que chegaremos a mediados de decembro de 2013 sen orzamentos para 2013. Ridículo!!!\nA 25 de novembro pretenden aprobar os orzamentos municipais de 2013 cando a estas alturas todos os concellos están negociando os orzamentos do ano 2014 e a lei di que os orzamentos teñen que estar aprobados definitivamente antes do 31 de decembro.... pero a 31 de decembro de 2012.\nPretender aprobar os orzamentos de 2013 cando xa se consumiu o 92% do ano 2013 (11 de 12 meses) é simplemente unha tomadura de pelo. Cando con maioría absoluta non presentan os orzamentos en tempo e forma, é porque non queren. É unha burla á cidadanía!